Pool Malebo

Da Pool Malebo (friaha: Stanleypool, noch Henry Morton Stanley, aa: Malebopool, Ngobilasää) is a Eaweidarung van untan Kongo in da Oat vo om Sää.

On de Ufa van Pool Malebo, dea mid'm Kongo de Grenz zwischn de zwoa Stootn buidd, lieng de zwoa Haptstädt: Kinshasa (Demokratische Republik Kongo) und Brazzaville (Republik Kongo).

Voa de Livingstonefeij, am Duachbruch duach de Niedaguineaschwej, staud se da wossareiche Kongo zu om Gwassa, am Pool Malebo, af, dea uma 30 km long, 21 km broad und maximoi 16 m diaf is. Da Pool Malebo liegd 272 m i.d.M. As Gwassa weisd zoihreiche bewoidde Insln af und is rings vo uma 600 m hohn Beag umgem.

Da Kongo is afgrund vo flussobweats liengdn Stromschnejn eascht owahoib van Pool Malebo schiffboa.

Henry Morton Stanley hod'n Pool Malebo om 12. Meaz 1877 eareichd und hod do 1882 de „Station Léopoldville“ (as heitige Kinshasa) grindd, de se noch und noch za om regionoin Hondlszentrum und Ausgongspunkt vo de Expeditiona ins Kongobeckn entwickld hod. De 1898 featiggstejde Kongoboh vabindd no heit's Gebiet van Pool Malebo mid'm Hofn Matadi.

 Im Netz 

 Joint Operations Graphic (Air) 1:250,000, Koartnblott SB-33-3

Kategorie:See in der Republik Kongo
Kategorie:Kinshasa